eo eo eo eo eo eo sl eo eo eo eo eo sl eo en eo eo pt eo eo en eo eo en eo eo nl eo eo eo fr
Novaĵo | Esperanto-Societo de Sirakuso
Ĉi-somere oni povos ekzameniĝi per la oficiala lingva ekzameno laŭ la Komuna Eŭropa Referenckadro (KER) por lingvoj, uzata en Eŭropo por ĉiuj lingvoj en Eŭropo, inkluzive de Esperanto. En Novjorko, la 16an de junio, eblos ekzameniĝi je nivelo B1, B2, aŭ C1. La limdato por aliĝi estas la 15a de majo, do aliĝu tuj se vi interesiĝas pri la ekzameno.
Dum la semajnfino de la 21-a kaj 22-a de aprilo, la Esperanto-Societo de Sirakuso organizis senkrokodilan semajnfinon, du-taga renkontiĝo por enmerge ekzerciĝi en esperanta parolado. Entute dek kvar personoj venis al Utiko, Nov-Jorkio, de ses urboj trans la ŝtato: Roĉestro, Binghamtono, Platsburgo, Sirakuso, Skenektadio, kaj Novjorko. Raporto pri la evento aperos en maja numero de la Nov-Jorkia Esperantisto.
Unua Numero de La Nov-Jorkia Esperantisto
Ĉu vi scivolas pri tio, kio okazas en la ŝtato de Nov-Jorkio? Satigu vian kuriozecon per la unua numero de La Nov-Jorkia Esperantiso, kiu estas nun elŝutebla. La bulteno raportas pri esperantaj eventoj kaj agadoj, kiuj okazas en la Imperia Ŝtato, kaj ĝin eldonis po du fojoj jare la Esperanto-Societo de Sirakuso kunlabore kun la Esperanto-Klubo de Roĉestro kaj la Esperanto-Societo de Novjorko.
Esperantisto de Estonio Vizitis Sirakuso
Vojaĝinte per Pasporto Servo, esperantisto Aare Metsamärt de Estonio gastis kelkloke en Nov-Jorkio, inkluzive Novjorko, Roĉestro, kaj Sirakuso. Li alvenis en Sirakuso la 28an de aprilo, kie lia ekskurso konsistis el partopreni en manifestacio por montri subtenon kontraŭ tutmonda varmiĝo, promeni laŭ la lago Onondaga, spekti filmojn, manĝi ĉe kelkaj restoracioj, kaj renkonti lokajn esperantistojn. “Mi surpriziĝis pri tiom multaj junaj esperantistoj loĝas en Sirakuso,” diris Metsamärt. ”Esperantistoj en mia lando pli malpli maljunas. Esperanto vere viglas ĉi tie.”
Ĉiuj Verkoj de Zamenhof Estas Legeblaj
Lige al la 100-a mortodatreveno de Ludoviko Zamenhof, la viena Esperanto-Muzeo celis ĉi-jare prezenti ĉiujn verkojn de Zamenhof, aperintaj ĝis 1930, kiuj troviĝas en ilia kolekto, en la interreto. 125 libroj jam estas libere kaj senpage legeblaj en la retejo de la muzeo. Kelkaj ankoraŭ sekvos dum la venontaj semajnoj. Vi povas legi la kolekto ĉe: www.onb.ac.at/eo/bibliothek/sammlungen/kolekto-por-planlingvoj/digitaj-dokumentoj/ludwik-l-zamenhof.
© 2018 Esperanto-Societo de Sirakuso